Kamera-lehti | Sigmalta Canon-Sony-adapteri - Kamera-lehti
Sigma MC-11 -adapteri	Sigmalta Canon-Sony-adapteri
Kirjoittanut Asko Vivolin 22.3.2016
Sigma on tehnyt mielenkiintoisen adapterin, jonka avulla sen omia Canon-kiinnitteisiä objektiiveja voi käyttää Sony E ja FE -bajonetin järjestelmäkameroissa. MC-11-adapteri on Sigman mukaan yhteensopiva Sony E -kameroiden valotus- ja tarkennusautomatiikan sekä optisen kuvanvakaimen kanssa.
Adapteri sopii Sonyn E-bajonetin APS-C- sekä täyden koon kennon kameroille. Sigma ei puhu mitään Canonin tai muiden objektiivivalmistajien EF-kiinnitteisten objektiivien yhteensopivuudesta uuden adapterin kanssa. Sovitteen toimitukset alkavat huhtikuussa, ja hinta on noin 250 euroa. Maahantuoja on Foka.
Sigma lupaa yhteensopivuuden seuraaville Canon EF-kiinnitteisille objektiiveilleen:
17-70/2.8-4 C DC OS HSM Macro
18-200/3.5-6.3 C DC OS HSM Macro
18-300 C DC OS HSM Macro
adapteri | Canon | objektiivi | Sigma | Sony